Maninggal Dunia
Oleh: Iwan Kusuma Negara, Kandangan.
Suatu hari di sabuah kampung bubuhannya ne bakumpulan di warung acil Ipah, ada Utuh Ungkuk, Julak Incang, lawan Anang Tingkung. Asik buhannya ne bakisahan tantang Julia Piris handak jadi bupati. Ujar buhannya mun jadi bupati Julia Piris, pacangan balah durin tarus sidin. Lagi a’asiknya tatawaan, datang Julak Imuh halulung-halulung. Ditakuni buhannya ae.
“Kanapa habar pina habut julak?”
“Buhan kam kada tahu kah, tuh si Utuh Dartu maninggal dunia!” Jar Julak Imuh.
Imbah madangar kesah Julak Imuh, buhannya ne baucap ka Julak Imuh. “Syukur ae” jar buhannya.
“Haw” takajut Julak Imuh, “Kanapa jadi buhan kam basyukur mun Utuh Dartu maninggal dunia? Kada kasian kah buhan kam?” Jar Julak Imuh.
Lalu buhannya manyahuti, “Basyukur haja ah mun Utuh Dartu maninggal dunia, cuba mun dibawanya dunia, ka mana kita bagana lak? Untung kalu sidin maninggal dunia” jar Anang Incang.
Balalu Julak Imuh manyumpah, “Dasar pagat buhannya ne.”
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn